كان في مرة راجل عجوز عايش في قرية في الجبل. كان صياد مشهور. كان دايماً بيروح يصطاد لوحده في الجبال. ماكانش بيخاف من أي حيوانات برية، حتى النمر.
في ليلة، حد شاف نمر داخل القرية، وسرق خروفين. في الليلة التانية النمر جه تاني. أهل القرية خافوا. طلبوا من الصياد العجوز يمسكه عشان يعيشوا في أمان.
لما الراجل العجوز سمع عن النمر، فكر كتير. استغرب ليه النمر بيجي بالليل مرتين وبيسرق الخرفان بس. في الليلة التالتة مشى برة القرية. فجأة شاف النمر جاي. رمى نفسه على الأرض بسرعة. للمفاجأة، النمر ماهاجموش، لكن مشي. مشي وراه بهدوء ولقاه بيجري على رجلين زي البني آدم. وساعتها كل حاجة بقت واضحة.
في اليوم الرابع، لما الدنيا ضلمت، الصياد خد معاه شوية جلود حيوانات واستخبى ورا شجرة كبيرة جنب القرية. كان مستني "النمر". أول ما "النمر" قرب من الشجرة، الصياد العجوز نط، مسك "النمر" من "رجله" وقال، "متخافش. مش هأذيك. انت عارف انا مين، مش كده؟"
"النمر" قال "أيوة" وقلع جلد النمر.
"انت فقير. بس مينفعش تسرق حاجة من الناس. خد الجلود دي. تقدر تبيعهم في السوق. بالفلوس تقدر تشتري أكل وهدوم لعيلتك. اشتغل أكتر وحاول تعيش حياتك." وبدموع في عينيه، الراجل الفقير شكر الصياد العجوز طيب القلب ومشي على بيته.
إيه اللي عمله الصياد العجوز أول ما شاف النمر؟
خاف. رمى نفسه على الأرض. جري. استخبى ورا شجرة.